Publication: Magyar Közlöny
Issue: MK-2011-58 (Year: 2011, Number: 58)
Era: contemporary
Section: A 2009. évi LXXX. törvény 25. § (1) bekezdésével módosított Btk. 74. § (3) bekezdése szerint a kényszergyógykezelés
Paragraph Index: 197

A 2009. évi LXXX. törvény 25. § (1) bekezdésével módosított Btk. 74. § (3) bekezdése szerint a kényszergyógykezelés relatíve határozott tartamúvá vált, és az elrendelésére okot adó bûncselekmény büntetési tételének felsõ határáig tarthat. Ebbõl következõen a 2010. május 1. után elrendelt kényszergyógykezelés esetében az új törvény alkalmazása kötelezõ. Ugyanakkor, mivel a 2010. május 1. elõtt jogerõsen elrendelt kényszergyógykezelés az elrendeléskor hatályban volt törvény szerint határozatlan tartamú volt, az ezt követõen elrendelt relatíve határozott tartamú kényszergyógykezelés nem hajtható végre, ugyanis a határozatlan tartamú intézkedés végrehajtása tovább folytatódik. Ebbõl következik viszont az, hogy a 2010. május 1. elõtt jogerõsen elrendelt, vagyis határozatlan tartamú kényszergyógykezelés esetében az intézkedés ismételt elrendelésének nincs helye. III. Ha a büntetendõ cselekmény elkövetõjével szemben 2010. május 1-jét követõen már jogerõsen elrendeltek kényszergyógykezelést, és az ezt követõen megvalósított újabb cselekménye is a Btk. 74. §-ának (1) bekezdése alkalmazását indokolja, úgy a kényszergyógykezelést ismét el kell rendelni a Btk. 74. §-ának (3) bekezdésében elõírt felsõ határ megállapításával. Ebben az esetben a kényszergyógykezelés végrehajtása a rövidebb tartamig párhuzamosan, annak befejezése után pedig legfeljebb a hosszabb tartam leteltéig tarthat. IV. Figyelemmel arra, hogy a 2010. május 1. után elrendelt kényszergyógykezelés relatíve határozott tartamúvá vált, és a lehetséges tartam a módosított Btk. 74. § (3) bekezdése szerint az elrendelésre okot adó bûncselekmény büntetési tételének felsõ határa, életfogytig tartó szabadságvesztés esetén legfeljebb 20 év, a kényszergyógykezelést elrendelõ határozatban a tartam felsõ határát meg kell állapítani. Különösen indokolt ez abban az esetben, ha több személy elleni erõszakos vagy közveszélyt okozó bûncselekmény kerül elbírálásra. Abban az esetben, ha az ügyben ideiglenes kényszergyógykezelést is elrendeltek, az abban eltöltött idõ beszámítására a Btk. 99. § alapján nincs törvényes lehetõség. Ugyanakkor az ideiglenes kényszergyógykezelés alatt is folyamatos a beteg gyógyítása, amelyet figyelembe kell venni. Ennek megfelelõen a tartam lejáratát az ideiglenes kényszergyógykezelés elrendelésének kezdõnapjának figyelembevételével kell meghatározni. Ezt az értelmezést alapozza meg a Be. 566. § (2) bekezdése is annyiban, hogy a hat hónapos felülvizsgálati idõt is e naptól kell számítani. Ellenben az elõzetes letartóztatásban (házi õrizetben) töltött idõ az említett határidõ számításánál nem vehetõ figyelembe és beszámításnak sincs helye. A kifejtett jogértelmezésen túl, számos olyan kérdés is felmerült, amelynek a felülvizsgálat során gyakorlati jelentõsége lehet. Ilyen eldöntendõ kérdés, hogy a felülvizsgálatot végzõ bíróságnak a – 2010. május 1-jét követõ elrendelés esetén – kényszergyógykezelést meg kell szüntetnie, vagy annak megszûnését kell megállapítani a tartam lejárta esetén. A Btk. 74. §-ának (3) és (4) bekezdése a következõket rendeli: „(3) A kényszergyógykezelés legfeljebb az (1) bekezdés szerinti cselekményre megállapított büntetési tétel felsõ határának megfelelõ ideig, életfogytig tartó szabadságvesztéssel is büntetendõ bûncselekmény esetén legfeljebb húsz évig tart. Ha ezt követõen az egészségügyrõl szóló törvényben meghatározott feltételek fennállása miatt szükséges, a kényszergyógykezeltet pszichiátriai intézetben kell elhelyezni.

Source: https://magyarkozlony.hu/hivatalos-lapok/975f672dc1843931b1fa67d1f5100d6d0dd8b6a2/dokumentumok/ed230682ed584f10cf776be197bbfb333c23d17c/letoltes